Ravnodnevnica
Ravnodnevnica (ekvinocij) je tačka na nebeskoj sferi gdje ekliptika presijeca nebeski ekvator. Kako ekliptika presijeca nebeski ekvator u dvije tačke, postoje dva ekvinocija - proljetni (21. marta) i jesenji (23. septembra). Za vrijeme proljetnog i jesenjeg ekvinocija Zemljanima Sunce izlazi tačno na istoku, a zalazi na zapadu. U oba slučaja dan i noć traju po 12 sati i jednaki su. Sunčeve zrake pod pravim uglom obasjavaju Zemljin ekvator.